**JELGAVAS PILSĒTAS PAŠVALDĪBAS 2021.GADA 27.MAIJA**

**SAISTOŠO NOTEIKUMU NR.21-13**

**“GROZĪJUMI JELGAVAS PILSĒTAS PAŠVALDĪBAS 2012.GADA 24.MAIJA SAISTOŠAJOS NOTEIKUMOS NR.12-15 “JELGAVAS PILSĒTAS ADMINISTRATĪVĀS TERITORIJAS LABIEKĀRTOŠANA UN INŽENIERBŪVJU UZTURĒŠANA””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1. Projekta nepieciešamības pamatojums  |  Šobrīd Jelgavas pilsētas pašvaldības 2012.gada 24.maija saistošajos noteikumos Nr.12-15 “Jelgavas pilsētas administratīvās teritorijas labiekārtošana un inženierbūvju uzturēšana” (turpmāk- Noteikumi) paredzēts, ka nekustamajam īpašumam blakus esošā publiskā lietošanā esošās ietves (izņemot sabiedriskā transporta pieturvietu) tīrīšanu, t.sk. kaisīšanu ziemā līdz brauktuves malai, bet ne vairāk kā 5m no fiziskas personas vai 10m no juridiskas personas zemesgabala robežas veic nekustamā īpašuma īpašnieki. Rezultātā vienas ietves garumā var atšķirties gan tīrīšanas darbu kvalitāte, gan pielietojamo kaisīšanas līdzekļu sastāvs, jo tīrīšanas process ir ļoti fragmentēts. Noteikumu grozījumu mērķis ir atbrīvot īpašuma īpašniekus no pienākuma nodrošināt īpašumam piegulošajā teritorijā esošās ietves tīrīšanu no sniega un kaisīšanas, atstājot šī pienākuma izpildi ietvju īpašnieka vai tiesiskā valdītāja ziņā. |
| 2. Īss projekta satura izklāsts | Noteikumi papildināti ar 3.1 punktu, paredzot, ka ietves tīrīšanu no sniega un kaisīšanu piegulošajā teritorijā nodrošina ietves īpašnieks. Veikti precizējošie grozījumi 2.9., 3.1., 3.6. un 10. punktā. |
| 3.Informācija par plānoto projekta ietekmi uz pašvaldības budžetu | Noteikumu īstenošanas finansiālā ietekme uz pašvaldības budžetu plānota 268 000 *euro* gadā. |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Grozījumi Noteikumos uzņēmējdarbības vidi neietekmē. |
| 5.Informācija par plānoto projekta ietekmi uz administratīvajām procedūrām | Grozījumi Saistošajos noteikumos nemaina administratīvās procedūras pēc būtības. Kontrolēt Saistošo noteikumu izpildi ir tiesīgas Jelgavas pilsētas pašvaldības iestādes “ Jelgavas pilsētas pašvaldības policija” amatpersonas.  |
| 6.Informācija par konsultācijām ar privātpersonām | Nav veiktas. |

Jelgavas pilsētas domes priekšsēdētājs A. Rāviņš